અલ્જીરિયાના સંરક્ષણ મંત્રાલયના જણાવ્યા મુજબ વિમાનમાં સવાર તમામ પ્રવાસીઓ માર્યા ગયા હતા. રશિયન બનાવટનું ઇલ્યુશિન આઇઆઇ-76 વિમાન દક્ષિણ-પશ્ચિમ અલ્જીરિયાના ટિંડોફ જવાનું હતું. અલ્જીરિયાના રાજધાની અલ્જીર્સથી 25 કિલોમીટર દૂર આ દુર્ઘટના બની હતી. બૌફારિક મિલિટરી એરપોર્ટ પાસે જ આ દુર્ઘટના થઈ હતી. પ્લેનથી આ એરપોર્ટનો રનવે પણ ખૂબ નજીક હતો. ટિંડોફમાં પશ્ચિમ સહારાથી આવનારા અનેક શરણાર્થીઓ વસે છે. આ ક્ષેત્ર મોરોક્કોએ કરેલા કબજાના કારણે વિવાદિત છે. આ દુર્ઘટનાના કારણ અંગે કોઈ માહિતી સ્પષ્ટ થઈ નથી.